Automatikus sorbarendezés - ha változnak az értékek (Téma megtekintése) • OpenOffice.org Közösségi fórum
Automatikus sorbarendezés - ha változnak az értékek
Szerző: Szergio » 2016. május 5., csütörtök 14:25
Az újabb kihívásom ...
Adott a mellékletben lévő táblázat. A Munkalap2-ön pedig a C oszlop szerint csökkenő sorrendben rendezett formája.
Mivel a két táblázat kapcsolatban van egymással azt meg tudom oldani, hogy ha az eredetiben változik egy adat, akkor a másik táblázatban is változzék a vele kapcsolatban lévő érték.
De azt meg tudnám oldani valahogy, hogy a változás fényében újra is rendeződjön a másik táblázat (tehát ne csak az érték változzon meg benne, hanem annak fényében az illető sor előbbre vagy hátrább "ugorjon")
(14.33 KiB) 56 alkalommal.
Re: Automatikus sorbarendezés - ha változnak az értékek
Szerző: Zizi64 » 2016. május 5., csütörtök 16:13
Angol függvényneveket használok (váltható menet közben, hogy magyar, vagy angol függvényneveket akarsz használni a cellákban), ezért elsődlegesen azokkal magyarázom a mintapéldát, de te - ha megnyitod a módosított mintafájlt, akkor olyan nyelvű függvényneveket fogsz látni, amilyenre nálad állítva van az Eszközök - Beállítások... között.
Mindenekelőtt a Small() és a Large() függvényre hívnám fel a figyelmedet. Ezekkel lehet növekvő, vagy csökkenő sorrendbe rakni automatikusan egy táblázatrészt. Természetesen nem a forrást, hanem a második munkalapon a hivatkozott értékeket.
Majd ezután meg kell tanulnod a Vlookup() Hlookup() függvények használatát. Neked most a Vlookup()ra lesz szükséged (mert a táblázatodban oszloponként vannak elhelyezve a különféle adatok.
A mellékelt fájl szerkezetét egy kicsit át kellett alakítanom, hogy a struktúra a függvényekhez illeszkedő legyen; de ha neked nem megfelelő így, akkor egy további egyszerű hivatkozó segédtábla közbeiktatásával megoldható, hogy a beviteli oszlopkiosztás is megmaradjon, de a végeredményhez szükséges oszlopsorrend is rendelkezésre álljon.
Automatikus sorbarendezés.ods
(16.24 KiB) 67 alkalommal.
Természetesen szó sincs arról, hogy a "sorok" ugrálnának; csakis a tartalmak hivatkozása frissül az aktuális sorrendnek megfelelően.
Akkor leszel bajban, ha majd előfordul két egyforma százalékérték. No, akkor már trükközni kell egy kicsit, hogy a két egyforma százalékértékhez tartozó további adatok a megfelelő helyre kerüljenek. De erről majd akkor, ha a probléma fellép...
Szerző: Szergio » 2016. május 6., péntek 7:55
(úgy tűnik, hogy menni fog ... habár majd csak a hétvégén lesz időm foglalkozni még egy kicsit vele ... s megérteni, hogy, akkor most mi, miért stb. )
De ha valami gond lesz, akkor majd ismét "zörgetek"
Még egyszer: nagyon szépen köszönöm!!!